Dan Barna: Nu vreau să fiu păpușă în guvernul României. Decizia de a nu intra la guvernare e grea, dar responsabilă

”Decizia de a nu intra la guvernare e grea, dar responsabilă. Am luat-o împreună cu colegii mei. Ar însemna să asumăm și să validăm o guvernare care nu are pârghiile necesare, ar fi o guvernare de vitrină”, a spus Dan Barna vineri seară la TVR.

Cele mai importante declarații ale lui Dan Barna:

Guvernarea Orban va fi una slabă, pentru că depinde de PSD. Actuala majoritate parlamentară nu are nici o premisă pentru reforme

Perspectiva ca acest guvern să stea un an, să deconteze greșelile PSD, nu va face decât să ne readucă PSD la guvernare peste un an

Nu vreau să fiu păpușă în guvernul României

Vocea de bun simț în politica din România e a Alianței USR PLUS

Poate să existe un acord politic pentru anticipate. Intrăm într-o logică în care îmi spuneți că nu e nimic de făcut, așa facem și cu pădurile. USR își asumă să schimbe situația

Eu nu vreau să salvez România 3 luni și apoi s-o las pradă iar focului

Andrei Caramitru e un membru USR ca oricare altul. Nu îl încurajez, nu reprezintă poziția USR.

Despre articolul Rise Project: Constatăm următoarea succesiune: cei de la Rise Project mi-au spus că e pornită la pont de la Ministerul Fondurilor Europene, aflat în subordinea PSD, de unde au primit dosarul cheltuielilor mele. Au început o anchetă jurnalistică, perfect legitim și normal. Au căutat două luni, au vorbit cu oamenii, perfect legitim. A apărut un articol, e decizia și dreptul jurnalistului. După care exact acest material se regăsește la DLAF, o altă instituție din subordinea doamnei Dăncilă. De aceea eu am cerut să trimită la DNA, o instituție care nu e subordonată politic. Consider că nu a fost o informare corectă. Eu doar constat că a plecat de la o instituție a PSD, Ministerul Fondurilor Europene, și s-a întors la alta, DLAF.

Sora mea a fost afectată de toată povestea asta

Ce a făcut site-ul FonduriStructurale.ro a fost pionierat, am creat piață

Articolul Rise e o manifestare a libertății presei

Candidez pentru că acum, la 30 de ani după Revoluție, e un moment în care România se poate schimba semnificativ. Ar fi pentru prima oară când România ar avea președinte un antreprenor. Până acum, toți președinții au venit din sistemul public.

Trebuie să începe să ne modernizăm. România nu e o țară săracă, nu are o problemă de finanțare.

PNDL va fi reformat semnificativ, nu vom mai avea locuri de joacă între tarlale și alte tâmpenii, un mecanism de jumulit banul public

Republica Moldova: Am recunoscut ultimii guvernul Maia Sandu, după Rusia, jenant. România trebuie să devină furnizor de bunăstare pentru cetățeanul moldovean. Situația politică nu permite acum discuțiile despre unire. E bine să construim școli acolo, dar să venim și cu pachete educaționale, ca să nu învețe limba rusă.

Răspunsul lui Dan Barna la întreabările rapide:

Ați colaborat cu Securitatea, SRIE, SIE sau servicii străine? Nu

Republică parlamentară sau prezidențială? Republică prezidențială

Jocul preferat: GO

Sursa Foto: Inquam Photos/ Ovidiu Micsik